Φωτιές στην Ελλάδα - Όλες οι ειδήσεις: Σε εξέλιξη βρίσκεται πυρκαγιά που ξέσπασε, τα ξημερώματα της Δευτέρας (12/8), στις 03:18, από άγνωστη μέχρι στιγμής αιτία, σε δασική έκταση στην περιοχή της Παιανίας στην Αττική, στους πρόποδες του Υμηττού.

Άμεσα ενισχύθηκαν οι πυροσβεστικές δυνάμεις στην Παιανία Αττικής.

VIRAL ΕΙΔΗΣΕΙΣ

Αρχικά κινητοποιήθηκαν 68 Πυροσβέστες με 18 οχήματα.

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Newsbomb.gr

Στη συνέχεια όμως, όπως ενημέρωσε η Πυροσβεστική Υπηρεσία, oι δυνάμεις στην περιοχή ενισχύθηκαν και αυτή την ώρα επιχειρούν 141 Πυροσβέστες με 46 οχήματα, πέντε Α/Φ, πέντε Ε/Π, ένα Ε/Π ως συντονιστικό και δύο Ε/Π του Ε.Σ.

Συγκεκριμένα, στο σημείο επιχειρούν:

61 Πυροσβέστες με 27 οχήματα

38 Πυροσβέστες με 19 οχήματα Μ.Ε.Τ.Π.Ε.

Έξι ομάδες πεζοπόρων τμημάτων με 42 Πυροσβέστες.

Συνδράμουν δύο μηχανήματα έργου του Ε.Σ. και δύο της Περιφέρειας καθώς και εθελοντικά πυροσβεστικά οχήματα και υδροφόρες ΟΤΑ.

PHOTO GALLERY Photo 1/2 Πηγή: Twitter: Πυροσβεστικό Σώμα @pyrosvestiki Photo 2/2 Πηγή: Twitter: Πυροσβεστικό Σώμα @pyrosvestiki

Δείτε την ανακοίνωση της Πυροσβεστικής Υπηρεσίας

Ενισχύονται οι δυνάμεις στην Παιανία Αττικής και συνολικά έχουν κινητοποιηθεί: 141 #πυροσβέστες με 46 οχήματα, 5 Α/Φ, 5 Ε/Π, 1 Ε/Π ως συντονιστικό και 2 Ε/Π του Ε.Σ. — Πυροσβεστικό Σώμα (@pyrosvestiki) 12 Αυγούστου 2019



Στο συντονιστικό ο Χρυσοχοΐδης - Στο μέτωπο ο Χαρδαλιάς

Δείτε τι αναφέρει η Γενική Γραμματεία Πολιτικής Προστασίας για την εξέλιξη της δασικής πυρκαγιάς

«Σήμερα στις 03:18, εκδηλώθηκε πυρκαγιά, σε δασική έκταση, στην Παιανία Αττικής, στους πρόποδες του Υμηττού.

Άμεσα έσπευσαν στο σημείο ισχυρές πυροσβεστικές δυνάμεις (133 πυροσβέστες, με 42 οχήματα), ενώ οι δυνάμεις ενισχύονται συνεχώς από όμορες περιοχές.

Επίσης, στο έργο της κατάσβεσης συνδράμουν όλες οι δυνάμεις πολιτικής προστασίας, υδροφόρες της Περιφέρειας Αττικής, των ΟΤΑ, καθώς και από όμορες περιφέρειες της Πελοποννήσου και της Στερεάς Ελλάδας.

Στο σημείο έσπευσαν επίσης αστυνομικοί της ΕΛ.ΑΣ προκειμένου να εκκενώσουν προληπτικά κατοικημένες περιοχές και να συνδράμουν στους κατοίκους. Ο Αρχηγός του ΠΣ Αντιστράτηγος Βασίλειος Ματθαιόπουλος έθεσε σε γενική επιφυλακή το Πυροσβεστικό Σώμα στην Αττική και σε μερική όλη την Ελλάδα.

Στο Ενιαίο Συντονιστικό Κέντρο Επιχειρήσεων του Πυροσβεστικού Σώματος βρίσκεται από την πρώτη στιγμή ο Υπουργός Προστασίας του Πολίτη κ. Μιχάλης Χρυσοχοίδης.

Στο μέτωπο της Πυρκαγιάς βρίσκεται ο Γενικός Γραμματέας Πολιτικής Προστασίας κ. Νίκος Χαρδαλιάς.

Τέλος, σημειώνεται ότι από το πρώτο φως της ημέρας θα επιχειρήσουν όλα τα διαθέσιμα εναέρια μέσα».

Εκκενώσεις σπιτιών και διακοπές κυκλοφορίας

Σύμφωνα με ενημέρωση από το Πυροσβεστικό Σώμα, υπήρξε εντολή για εκκένωση διάσπαρτων σπιτιών στην περιοχή της Παιανίας.

Παράλληλα η Αστυνομία, λόγω της πυρκαγιάς έχει διακόψει την κυκλοφορία των οχημάτων στην περιοχή Προσήλιο και ειδικότερα στην οδό Ιονίου.